b"\n_START_ARTICLE_\nStr\xc3\xa1karnir okkar\n_START_SECTION_\nArgument\n_START_PARAGRAPH_\nOttar Thor \xc3\xa9s el futbolista estrella de l'equip de futbol de Reikiavik KR. L'\xc3\xa8xit professional contrasta amb la seva vida privada fracassada. Es va divorciar de la seva dona, una exmiss Isl\xc3\xa0ndia, viu amb el seu fill de tretze anys que nom\xc3\xa9s juga videojocs i son pare i germ\xc3\xa0 inaguantables decideixen viure a casa seva._NEWLINE_En fer-se p\xc3\xbablica la seva homosexualitat a la premsa, el seu entorn, el seu pare que \xc3\xa9s el seu entrenador i el principal patrocinador comencen a mostrar-se-li hostil. Es veu molt aviat relegat a ocupar la banqueta durant els partits i finalment el club, neguit\xc3\xb3s de la seva reputaci\xc3\xb3 l'acomiada. Ottar abandona l'equip i comen\xc3\xa7a a jugar amb l'equip amateur de jugadors gais, entrenat per un seu amic._NEWLINE_L'\xc3\xa9quip KR no juga gaire b\xc3\xa9 sense el seu millor jugador i el pare entrenador intenta que Ottar pogu\xc3\xa8s tornar a condici\xc3\xb3 d'aturar \xc2\xabjugar al gai\xc2\xbb, el que de totes maneres considera una mera mania passatgera. Ottar Thor tamb\xc3\xa9 entra en conflicte amb el seu propi fill adolescent per tota l'atenci\xc3\xb3 que la situaci\xc3\xb3 li ocasiona._NEWLINE_Ottar finalment accepta tornar al KR amb la condici\xc3\xb3 que el KR jugui un partit contra l'equip dels seus companys gais. El seu pare hi accepta, sense saber que el partit es celebrar\xc3\xa0 el dia de l'orgull gai."